10 लाख कॉमर्शियल गाड़ियों को नहीं मिल सकेगा परमिट
जयपुर202280
दौसा 27618
सीकर 75594
अलवर 32823
भरतपुर 34148
अजमेर 83882
जोधपुर 142323
पाली 53239
उदयपुर 103377
चित्तौडगढ़ 69187
कोटा 82283
बीकानेर 100502
सिटी रिपोर्टर| जयपुर
पॉल्यूशनकंट्रोलको लेकर नेशनल ग्रीन ट्रिब्यूनल के अहम फैसले के बाद प्रदेश से करीब 10 लाख कॉमर्शियल वाहन सड़कों पर नहीं दौड़ सकेंगे। इनको परमिट खत्म होने के बाद नए सिरे से परमिट नहीं मिलेगा। हालांकि कोर्ट के फैसले की प्रति परिवहन विभाग को नहीं मिली है, लेकिन इससे पहले विभाग ने प्रदेश में बढ़ते वाहनों की रोक और पॉल्यूशन नियंत्रण के लिए मंथन शुरू कर दिया है। विभाग संभागीय मुख्यालय पर पब्लिक ट्रांसपोर्ट में चल रहे 8 साल पुराने वाहनों पर रोक की तैयारी कर रहा है। पुराने वाहनों में जयपुर पहले, जोधपुर दूसरे और बीकानेर तीसरे नंबर पर है। यहां पर सबसे अधिक पुराने वाहन पब्लिक ट्रांसपोर्ट में चल रहे हैं।
पुराने वाहनों की रोक लिए विभाग बैट्री, एलपीजी और सीएनजी संचालित वाहनों को बढ़ावा देने पर जोर दिया जा रहा है। सीएनजी पंपों के लिए कंपनियों को पत्र लिखा जा रहा है। वाहन मेनुफेक्चरर कंपनियों से एक्सचेंज ऑफर लागू करने, सब्सिडी देने, ब्याज मुफ्त लोन दिलाने का प्रस्ताव तैयार किया जा रहा है। हालांकि इन पर अंतिम निर्णय सरकार स्तर पर होगा। इसके अतिरिक्त लाल बत्ती पर लोगों को वाहन बंद करने, बेस्ट ड्राइविंग की ट्रेनिंग के लिए प्रशिक्षण शिविर लगाए जाएंगे। शहर में इंटेलीजेंस ट्रांसपोर्ट सिस्टम (सेंसर बेस) लगाया जाएगा। इससे जहां पर ट्रैफिक अधिक दबाव होगा, उस चौराहा पर बत्ती आटोमैटिक ग्रीन हो जाएगी।
^प्रदेशमें पॉल्यूशन नियंत्रण और पुराने वाहनों पर रोक का प्लान तैयार किया जा रहा है। इसमें कई बिंदु शामिल किए हैं। अंतिम निर्णय सरकार और उच्च अधिकारी लेंगे। -मुकुलराज,अति.परिवहन आयुक्त (नियम)
hin_Deva mai_Deva bho_Deva mai_Deva mai_Deva mai_Deva bho_Deva mai_Deva mai_Deva mai_Deva awa_Deva kas_Deva bho_Deva mai_Deva hin_Deva hin_Deva hin_Deva